Når cykelløbet Spilnu.dk Grand Prix køres i Aalborg den 2. august, kan du følge med hjemme foran fjernsynsskærmen. Gadeløbet bliver nemlig vist direkte på TV3 Sport. - Vi er glade for at give de danske hold og ryttere muligheden for at profilerer sig på en landsdækkende tv-kanal med mange tv-seere, da det normalt ikke er muligt at få cykelløb vist live i Danmark på grund af de høje omkostninger til tv-produktionen, siger Mads Veiby, medejer af Spilnu.dk til cykelsitet Feltet.dk. Gadeløbet køres mellem Tour de France og Post Danmark Rundt, så det er muligt, at flere store cykelnavne bruger løbet som opvarmning til det danske etapeløb, der starter i Hobro den 6. august. Sidste var der omkring 10.000 tilskuere langs ruten, da gadeløbet, som har start- og målområde ved Nytorv, blev kørt. De kunne se danske Lars Bak tage sejren.

Referat:
Arrangørerne bag gadeløbet i Aalborg har indgået en aftale med TV3 Sport, som betyder, at løbet bliver vist direkte på tv.